
Čuo sam da postoji ***[hadis](https://pitajucene.com/search/Hadis/questions/ "Pretraži pitanja o hadisima")*** u kojem Resulullah, ﷺ, kaže da puhanje u namazu ima status pričanja, tj. da kvari ***[namaz](https://pitajucene.com/search/Namaz/questions/ "Pretraži pitanja o namazu")***. Da li je taj hadis autentičan?


* 
* 
* 
* 
* 
* 
* 

 
Da li je puhanje u namazu kao i pričanje?

Taj ***[hadis](https://pitajucene.com/search/Hadis/questions/ "Pretraži pitanja o hadisima")*** je prenesen od  Poslanika, ﷺ, ali nije autentičan. (Vidjeti: *Es-Sunenl-kubra*, 2/358, i *Nasbur-raja*, 2/101.) To su Ibn Abbasove  riječi: “Puhanje u namazu ima status pričanja.” (Abdurrezzak, 2/189, Ibn Ebu Šejbe, 2/67, i Ibn Abdulberr, 14/157, s dobrim lancem prenosilaca.)  

Ebu Hurejre također je puhanje u namazu poistovjetio s razgovaranjem.(Abdurrezzak, 2/189.) Islamski učenjaci jednoglasni su u mišljenju da je puhanje u namazu pokuđeno. (Vidjeti: *Et-Temhid*, 14/157.)  

Međutim, većina smatra da samo puhanje ne kvari ***[namaz](https://pitajucene.com/search/Namaz/questions/ "Pretraži pitanja o namazu")***, osim ako pušući nešto ne izgovori. Ebu Hanife i Muhammed smatraju da puhanje koje se čuje kvari namaz, u protivnom ne kvari. (Vidjeti: *El-Mudevvenetul-kubra*, 1/194, *El-Mugni*, 1/394, *Bedaius-sanaia*, 1/218, *El-Medžmu*, 4/100.) A Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


